

 LĒMUMS

Ādažos, Ādažu novadā

2025. gada 30. janvārī **Nr.** **12**

**Par zemes ierīcības projekta kā papildinājuma detālplānojumam uzsākšanu zemes vienībās ar kadastra apzīmējumiem 80440110671 un 80440110672, Ādažos**

Ādažu novada pašvaldības dome izskatīja SIA “Podnieku 6” (reģistrācijas Nr. 40203419330, juridiskā adrese Strēlnieku iela 8 - 2, Rīga, Latvija, LV-1010, e-pasts: priit.toomingas@buveserviss.lv; turpmāk - Sabiedrība) 04.12.2024. iesniegumu (reģistrēts 04.12.2024. ar Nr. ĀNP/1-11-1/24/6592) ar lūgumu pieņemt lēmumu un izdot darba uzdevumu zemes ierīcības projekta uzsākšanai kā detālplānojuma papildinājumam zemes vienībās ar kadastra apzīmējumiem 80440110671 un 80440110672, Ādažos.

Izvērtējot ar iesniegumu saistītos apstākļus, tika konstatēts:

1. Zemes vienības ar kadastra apzīmējumu 80440110671 un 80440110672 (turpmāk – kopā Zemes vienības) atrodas nekustamā īpašuma ar kadastra Nr. 80440110522 sastāvā, kas ierakstīts Ādažu pagasta zemesgrāmatas nodalījumā Nr. 100000576922 un pieder Sabiedrībai.
2. Nekustamais īpašums ar kadastra Nr. 80440110522 ir apgrūtināts ar kredītsaistībām un zemes ierīcības projekta izstrādei 15.01.2025. ir saņemta kreditora - ESTATEGURU TAGATISAGENT OÜ, Igaunijas reģistrācijas numurs 12766368, rakstveida piekrišana.
3. Zemes vienības atrodas detālplānojuma īpašumam Lazdukalni (Podnieku iela 6), Ādažos (apstiprināts ar Ādažu novada pašvaldības domes 27.08.2019. lēmumu Nr.153 “Par nekustamā īpašuma Podnieku ielā 6 detālplānojuma apstiprināšanu”; turpmāk – Detālplānojums) teritorijā.
4. Zemes ierīcības projekts nepieciešams kā papildinājums Detālplānojumam - grafiskās daļas pārplānošanas II posms.
5. Saskaņā ar Ādažu novada teritorijas plānojumu, Zemes vienības atrodas Savrupmāju apbūves teritorijā (DzS).
6. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
7. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
8. Zemes ierīcības likuma 9.panta otrā daļa noteic, ka projektētajai teritorijai, kurai ir spēkā esošs detālplānojums, bet jāveic arī šā likuma 8.panta pirmajā daļā minētie zemes ierīcības darbi, zemes ierīcības projektu var izstrādāt kā papildinājumu detālplānojumam, ievērojot šā likuma nosacījumus attiecībā uz zemes ierīcības projekta izstrādi.
9. Zemes ierīcības likuma 11.panta otrā daļa noteic, ka ja zemes ierīcības projekts izstrādājams īpašumam, kas apgrūtināts ar kredītsaistībām, attiecīgā projekta izstrādei nepieciešama kreditora rakstveida piekrišana.
10. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu un 9.panta otro daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 15.01.2025. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu kā papildinājumu detālplānojumam īpašumam Lazdukalni (Podnieku iela 6), Ādažos, zemes vienībās ar kadastra apzīmējumiem 80440110671 un 80440110672, Ādažos, Ādažu novadā.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemesgabala sadalīšanas informatīva skice uz 3 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU